Tko su Grammy favoriti u konkurenciji R&B/hip hopa, popa i rocka?
Američka glazbena industrija večeras održat će svoju 51-vu godišnju dodjelu nagrada Grammy, u Los Angelesu.
Prosle godine rap pjevač Lil Wayne je bio na vrhu američke top liste pet tjedana sa skladbom Lollipop, dok je njegov šesti studijski album Tha Carter III bio najprodavaniji u Americi. Lil Wayne ove godine vodi i po broju nominacija za Grammy – osam. Lil Wayne je na glazbenoj sceni već više od desetljeća, za razliku od Leone Lewis koja je svoje uspjehe ostvarila u puno kraćem vremenu. 2006-te njezinu ju je dečko nagovorio da se prijavi za pjevački televizijski show X factor, na kojem je pobijedila, nakon čega se njen debitantski album Spirit prodao u vise od šest milijuna primjeraka. Leona Lewis se za nagradu Grammy natječe u tri kategorije, ukljucujuci i onu za ploču godine sa skladbom Bleeding Heart. Članove nacionalne akademije za snimljenu glazbu, koji biraju dobitnike Grammya, ponekad optužuju za favoriziranje glazbenih veterana, no ti veterani ponekad se znaju pokazati u neočekivanom okruženju. Na primjer Robert Plant, bivši pjevač hard rock sastava Led Zeppelin udružio se s bluegrass glazbenicom Allison Krauss. Zajedno su snimili iznenađujuće uspješan album pod naslovom Rising Sands. Prošle su godine njih dvoje osvojili Grammy za najbolju vokalnu suradnju, a ove se godine opet natječu u istoj kategoriji sa skladbom pod naslovom Rich Woman. Ako opet pobjede, Allison je već dobro izvježbala svoj pobjednički govor, naime s 21-nim Grammyem ona i Aretha Franklin dijele prvo mjesto medju ženskim izvodjacima. Robert Plant do sad ima samo dva od toga nijedan s Led Zeppelinima. Kategorija Grammya za najboljeg novog izvodjaca do sad je polučila raznolike pobjednike, Od sastava The Beatles, Mariah Carey, Christine Aguilere, pa do manje nadahnutih izbora kao sto su bili sastavi The Starland Vocal Band, A Taste of Honey i Milli Vanilli, koji su se morali nagrade odreći kada je otkriveno da na svojem albumu nisu otpjevali niti jednu notu. Ove godine među kandidatima su pjevačice Adele, Duffy, i Jazmine Sullivan, tinejdžerski sastav The Jonas Brothers, te trio Lady Antebellum. Iako su braća Jonas osnovala svoj sastav 2005, slavu su postigli prošle godine. Sastav Coldplay, četverostruki dobitnici nagrade Grammy, ove godine nominirani su u sedam kategorija, medju kojima i za ploču godine i pjesmu godine za skladbu Viva La Vida.